Αιγάλεω 21-12-2012

Το ΤΕΙ Αθήνας, σε συνεργασία με Εκπαιδευτικά Ιδρύματα της χώρας μας και άλλων Ευρωπαϊκών κρατών προτίθεται να υποβάλει αίτηση/Σχέδιο προς το Ίδρυμα Κρατικών Υποτροφιών(ΙΚΥ), για χορήγηση υποτροφιών σε νέους –ανέργους, αποφοίτους ελληνικών ΤΕΙ και Πανεπιστημίων. Οι υπότροφοι -μέσω της εργασίας και εξειδίκευσής τους σε Επιχειρήσεις και Ινστιτούτα της Ε.Ε.-αναμένεται να βελτιώσουν/εκσυγχρονίσουν τις γνώσεις τους και να αναπτύξουν νέες –πλέον ανταγωνιστικές και ελκυστικές για την ελληνική αγορά εργασίας - ειδικότητες .

Το Σχέδιο, εφόσον εγκριθεί από το ΙΚΥ, προβλέπεται να καλύψει έξοδα διαβίωσης, ταξιδιού, ασφάλισης και πολιτισμικής/γλωσσικής προετοιμασίας και αναγνώρισης των δεξιοτήτων (ECVET) των υποτρόφων, που θα επιχορηγηθούν από το ευρωπαϊκό πρόγραμμα κατάρτισης Leonardo da Vinci. Οι Αιτήσεις θα αξιολογηθούν από τα Γραφεία Διασύνδεσης/Διαμεσολάβησης των συμμετεχόντων Εκπαιδευτικών Ιδρυμάτων, με βάση εκπαιδευτικά (επιδόσεις κατά τη διάρκεια των σπουδών), επαγγελματικά (εμπειρίες από την αγορά εργασίας, επιζητούμενη κατάρτιση-χώρα μετάβασης) και κοινωνικά κριτήρια (διάρκεια παραμονής εκτός εργασίας, απολυμένοι, οικογενειάρχες κλπ). Στόχος του Προγράμματος είναι η επανένταξη στην αγορά εργασίας ανέργων πτυχιούχων διαφόρων ειδικοτήτων.

Όσοι εμπίπτουν στις παραπάνω κατηγορίες, μπορούν να υποβάλουν ( ηλεκτρονικά) Αίτηση εκδήλωσης ενδιαφέροντος (μέχρι 20-1-2013) στο e-mail: leothes@teiath.gr, δηλώνοντας συγχρόνως¨

* Ονοματεπώνυμο
* Χρονολογία και τόπο γέννησης
* Ίδρυμα και έτος κτήσης πτυχίου
* Ειδικότητα (Σχολή / Τμήμα)
* Μεταπτυχιακοί τίτλοι σπουδών
* Έτη εργασίας και χρόνο παραμονής εκτός εργασίας
* Επιθυμητό κράτος ΕΕ και πεδίο κατάρτισης (στην επιχείρηση)

 Ο Πρόεδρος του ΤΕΙ Αθήνας

 Δημ. Νίνος

 Καθηγητής